CELEX: 62005TJ0412
Language: hu
Date: 2008-09-24
Title: Az Elsőfokú Bíróság (nyolcadik tanács) 2008. szeptember 24-i ítélete. # M kontra európai ombudsman. # Szerződésen kívüli felelősség - A valamely tagállam magatartását sérelmező panasszal kapcsolatos eljárást megszüntető bizottsági határozat - Az Európai ombudsman által a panasz elintézésére vonatkozóan meghozott határozat - A Bizottság által a hivatali visszásság eseteinek megállapítása során elkövetett hibák - A felperes név szerinti megjelölése - A magánélet tiszteletben tartásához való jog, valamint az arányosság és a kontradiktórius eljárás elvének megsértése - Nem vagyoni kár - Okozati összefüggés. # T-412/05. sz. ügy

Az Elsőfokú Bíróság (nyolcadik tanács) 2008. szeptember 24‑i ítélete – M kontra Ombudsman
      (T‑412/05. sz. ügy)
      „Szerződésen kívüli felelősség – A valamely tagállam magatartását sérelmező panasszal kapcsolatos eljárást megszüntető bizottsági határozat – Az Európai ombudsman által a panasz elintézésére vonatkozóan meghozott határozat – A Bizottság által a hivatali visszásság eseteinek megállapítása során elkövetett hibák – A felperes név szerinti megjelölése – A magánélet tiszteletben tartásához való jog, valamint az arányosság és a kontradiktórius eljárás elvének megsértése – Nem vagyoni kár – Okozati összefüggés”
      1.                     Eljárás – Keresetlevél – Alaki követelmények – A jogvita tárgyának megjelölése (EK 288. cikk; a Bíróság alapokmánya, 21. cikk,
            első bekezdés és 53. cikk, első bekezdés; az Elsőfokú Bíróság eljárási szabályzata, 44. cikk, 1. §, c) pont) (vö. 43–48. pont)
      2.                     Európai ombudsman – A bizalmas kezelés elve tiszteletben tartásának kötelezettsége – A vizsgálatában nem érintett személyek
            név szerinti megjelölése mellőzésének kötelezettsége (vö. 126–133. pont)
      3.                     Szerződésen kívüli felelősség – Feltételek – A magánszemélyek védelmére irányuló magasabb rendű jogszabály kellően súlyos
            megsértése (EK 288. cikk, második bekezdés) (vö. 133–145. pont)
      4.                     Szerződésen kívüli felelősség – Feltételek – Jogellenes aktus által okozott tényleges és határozott kár (EK 288. cikk, második
            bekezdés) (vö. 146–158. pont)
      Tárgy
      
         
               Az EK 288. cikk második bekezdésére alapított, a felperes azon kárának megtérítése iránti kérelem, amely annak következtében
                  érte őt, hogy az Európai ombudsman által 2002. július 18‑án meghozott, a 1288/99/OV. szám alatt nyilvántartásba vett panaszra
                  vonatkozó határozatban név szerint szerepelt, valamint annak következtében, hogy az ombudsman az említett panasz vizsgálata
                  során és az említett határozatban megfogalmazott következtetéseket illetően gondatlanul járt el.
               
            Rendelkező rész
      1)         Az Elsőfokú Bíróság kötelezi az Európai ombudsmant, hogy a felperesnek fizessen 10 000 euró kártérítést.
      2)         Az Elsőfokú Bíróság a keresetet ezt meghaladó részében elutasítja.
      3)         A felek maguk viselik saját költségeiket.